Source: https://ficek.sk/zrusenie-otcovstva-29444
Timestamp: 2019-10-14 12:09:06+00:00

Document:
[2019] Zrušenie otcovstva | Právna Poradňa '
Otázka: Zrušenie otcovstva
Dobrý večer, chcela by som sa spýtať ako sa dá zrušiť otcovstvo. Otehotnela som počas manželstva s iným mužom (dieťa ešte nie je narodené) a ten by rád bol zapísaný ako otec dieťaťa. Nakoľko manžel s tým súhlasí, keďže vie, že dieťa nie je jeho, treba ísť na matriku, či nejaký úrad a zrušiť to len podpisom, že sa ruší otcovstvo manžela a zapisuje sa otec druhý, alebo to musí ísť súdne? Vopred ďakujem za odpoveď.
Odpoveď: Zrušenie otcovstva
pri hľadaní odpovede na Vašu otázku a odporučenie najlepšieho postupu vo Vašej veci je dôležité posúdiť jednu skutočnosť, ktorú ste vo svojej otázke neuviedli. Ňou je, či v čase narodenia dieťaťa ešte bude Vaše manželstvo trvať alebo ste v rozvodom konaní. Táto skutočnosť totiž podstatným spôsobom mení situáciu a môže Vám uľahčiť postup pri dosiahnutí Vášho cieľa.
Otcovstvo k maloletému dieťaťa je možné určiť a zaprieť iba v súlade s príslušnými ustanoveniami Zákona o rodine.
Právna úprava určenia otcovstva
Otcovstvo sa v zmysle zákona o rodine určuje tromi zákonnými domnienkami. Prvou je určenie otcovstva manželom matky, druhou je určenie otcovstva súhlasným vyhlásením pred matrikou a treťou je určenie súdom.
Pri všetkých troch zákonných domnienkach je základným okamihom posudzovania skutočností narodenie dieťaťa. Preto som Vám vyššie uviedol, že bude dôležité, či v čase narodenia dieťaťa bude stále manželmi. Ak áno, otcovstvo sa automaticky určí podľa zákona prvou domnienkou. Ako otec dieťaťa bude zapísaný Váš manžel.
Prvá domnienka je upravená ustanovení § 85 ods. 1 Zákona o rodine
Ak v čase narodenia dieťaťa už budete rozvedení, prichádza do úvahy postup podľa ustanovenia § 85 ods. 2 Zákona o rodine.
V takom prípade na to, aby bol v rodnom liste dieťaťa zapísaný ako otec jeho biologický otec stačí, ak sa pred jeho narodením vezmete. Tzn. že po rozvode manželstva uzavriete nové manželstvo s biologickým otcom dieťaťa.
Ak v čase narodenia dieťaťa bude trvať Vaše pôvodné manželstvo, vplyvom znenia Zákona o rodine bude ako otec dieťaťa zapísaný Váš terajší manžel (nie biologický otec dieťaťa). V takom prípade bude musieť on alebo Vy podať návrh na zapretie otcovstva.
Právna úprava zapretia otcovstva
Návrh na zapretie otcovstva Vášho manžela, ktorý bol v súlade so Zákonom o rodine zapísaný v rodnom liste Vášho dieťaťa ako otec môžete podať Vy alebo i Váš manžel. Nie je pre ďalšie konanie rozhodujúce, ktorý z Vás podá predmetný návrh.
Súd bude v rámci súdneho konania zisťovať, či sú splnené podmienky na zapretie otcovstva. Prvou a veľmi dôležitou podmienkou je dodržanie lehoty uvedenej v ustanovení § 86 ods. 1 Zákona o rodine.
Podľa ustanovenia § 86 ods. 1 Zákona o rodine
Následne bude súd zisťovať, či je osoba zapísaná v rodnom liste dieťaťa ako otec naozaj jeho otcom. Samozrejme ak obaja budete v rámci súdneho konania tvrdiť, že nie je otcom dieťaťa, môže súd vychádzať z tohto Vášho zhodného tvrdenia. Avšak vzhľadom na to, že zákon ukladá súdu zisťovať skutočný stav veci, môže sa stať i to, že súd nariadi vykonať znalecké dokazovanie testom DNA. Presný postup bude závisieť na prístupe sudcu k tejto Vašej právnej veci.
Podľa ustanovenia § 87 ods. 1 Zákona o rodine
Po vykonaní potrebného dokazovania a zistení skutočného stavu veci následne súd rozhodne o návrhu na zapretie otcovstva a predpokladám, že rozhodne kladne (vzhľadom na skutočnosti uvedené vo Vašej otázke).
Ak dôjde k právoplatnému zapretiu otcovstva k maloletému dieťaťa, bude možné následne určiť opätovne otcovstvo (už biologického otca) k maloletému dieťaťu.
Podľa ustanovenia § 90 Zákona o rodine
Podľa ustanovenia § 91 ods. 1 Zákona o rodine
Súhlasné vyhlásenie oboch rodičov sa robí na príslušnej matrike (podľa miesta Vášho pobytu). Nie je potrebné, aby ste ich urobili zároveň, je možné vyhlásiť otcovstvo k maloletému dieťaťu a označiť jeho otca i postupne (najprv Vy a o niekoľko hodín/dní otec).
Po súhlasnom vyhlásení oboch rodičov, bude ako otec zapísaný v rodnom liste dieťaťa vami určená osoba.
Vo Vašej právnej veci je možné postupovať dvoma vyššie uvedenými spôsobmi. Už na prvý pohľad sa zdá byť prvý postup jednoduchší a rýchlejší. Samozrejme ten však závisí na tom, či sa chcete s biologickým otcom dieťaťa vziať, prípadne či sa chcete s Vaším manželom rozviesť. Z toho dôvodu som Vám vyššie opísal obe možnosti, pričom voľba medzi nimi závisí na zúčastnených osobách.
Podotázka: Zrušenie otcovstva (Rodinné právo)
Dobrý deň, prosím poraďte mi, vec je takáto mame malo lete dieťa narodené v Anglicku z Anglicka SME sa odsťahovali do českej republiky, SME z priateľkou obidvaja občania slovenskej republiky tým pádom automaticky dieťa je taktiež občan SVK.
Teraz momentálne nám ide o to, aby bol zapísaný do slovenskej matriky, aby sme mohli vybavovať po čase cestovný pas a hlavne, aby môj syn bol zapísaný a Mal slovenský rodný list. Mame apostilom overený rodný list v angličtine a preložený do slovenčiny súdnym tlmočníkom, problém je, že priateľka Bola v čase pôrodu vydaná za ex manžela čo podľa zákona bude zapísaný do rodného listu ex manžel a nie Ja ako biologický otec čo chápem, podali SME žiadosť o zapretie otcovstva súd odmietol konať, že nemá právo moc konať vo veci, takže súhlasím, že nech je podľa zákona zapísaný ex manžel priateľky len už nech ma slovenský rodný list, chceli SME podať žiadosť a na matričnom úrade, kde mame trvalý pobyt nám povedali, že teraz je problém, že v anglickom rodnom liste som zapísaný ako otec, prosím Vás poraďte mi, čo máme robiť však dieťa, ktorý je slovenským občanom musí mať rodný list, prosím o Vašu odpoveď ďakujem pekne.
pokiaľ chcete vydať slovenský rodný list, odporúčali by sme vám najskôr určiť otcovstvo k dieťaťu, pokiaľ tam chcete byť zapísaný. Ak na rodnom liste bude ex manžel, či vy, právomoc súdu sa bude určovať nasledovne.
Určenie otcovstva sa uskutočňuje na základe troch vyvrátiteľných domnienok otcovstva, ktoré sú špecifikované v zákone č. 36/2005 Z. z. o rodine (ďalej len „zákon o rodine“): I/ podľa času trvania manželstva, II/ súhlasné vyhlásenie rodičov pred matričným úradom alebo súdom, III/ čas súlože domnelého otca s matkou dieťaťa. Zákon o MPS obsahuje kolíznu úpravu určenia (zistenia, zapretia) rodičovstva, táto sa viaže k okamihu narodenia dieťaťa – podľa § 23 zákona o MPS je rozhodným právny poriadok štátu, ktorého príslušnosť nadobudlo dieťa narodením. Týmto právom sa budú spravovať najmä otázky, kto môže byť subjektom vyhlásenia o rodičovstve, v akej forme má byť vyhlásenie uskutočnené, či je možné uznať otcovstvo k počatému dieťaťu i zapretie otcovstva.
Ak dieťa nadobudlo slovenské štátne občianstvo, ale narodilo sa a žije v cudzine (iný štát ako SR), rozhodným právom je v tomto prípade právny poriadok štátu, v ktorom má toto dieťa obvyklý pobyt (kde má rodinné väzby, školu, priateľov apod.). Ak má obvyklý pobyt v ČR, tak rozhodným právom, ktorým sa bude riadiť zapretie, či určenie nebude právo slovenské, ale české.
Podľa § 23 ods. 3 zákona o MPS, ak dieťa (bez ohľadu na občianstvo) žije (t.j. má trvalý pobyt) v čase rozhodovania v Slovenskej republike, môže sa rodičovstvo určiť podľa slovenského práva, ak je to v záujme dieťaťa. Čiže máte na výber, ak chcete zvoliť iné právo ako slovenské, tak treba preukázať obvyklý pobyt, a pokiaľ chcete, aby určenie otcovstva išlo cez slovenské právo, stačí poukázať na trvalý pobyt maloletého na SR (ak ho má).
A teda platí, že určenie (zistenie alebo zapretie) rodičovstva sa spravuje právnym poriadkom štátu, ktorého príslušnosť nadobudlo dieťa narodením.
Návrh na určenie rodičovstva (zistenie a zapretie) môžete podať na slovenskom všeobecnom súde navrhovateľa (podľa trvalého pobytu matky), ak ex manžel nemá v Slovenskej republike všeobecný súd. Ak ani navrhovateľ (matka) nemá v Slovenskej republike všeobecný súd, ale jeden z rodičov alebo dieťa je slovenským občanom, možno návrh podať na súde, ktorý určí Najvyšší súd.
Následne ak chcete požiadať o slovenský rodný list pre dieťa, ktoré sa narodilo v zahraničí, neobraciate sa priamo na Osobitnú matriku.
Komunikácia s Osobitnou matrikou prebieha cez "sprostredkovateľa", buď prostredníctvom zastupiteľského úradu SR v cudzom štáte alebo cez matričný úrad, v ktorého územnom obvode má alebo mal občan posledný trvalý pobyt, alebo cez ktorýkoľvek matričný úrad, ak občan nemal na území SR trvalý pobyt.
Narodenie vášho bábätka teda oznámite jednej z týchto inštitúcií - je treba, aby ste sa pri tejto príležitosti osobne dostavili aj s potrebnými dokladmi na zápis matričnej udalosti. Na zápis budete potrebovať rodný list vydaný štátom, v ktorom sa dieťa narodilo, úradne preložený, sobášny list rodičov (ak sú rodičia zosobášení), ev. doklad o otcovstve, platný doklad o štátnom občianstve SR rodiča (občiansky preukaz alebo cestovný pas), prípadne aj rodný list rodiča, ktorý je občanom SR. Doklady vydané zahraničným orgánom musia byť apostilované a úradne predložené.
Nakoľko moc nechápem týmto právnickým veciam ani situáciám, doplním teda údaje ohľadom otázky, ktorú som Vám položila, keďže som nepostrehla odpoveď na moju otázku. Návrh na rozvod je podaný od februára 2017, otehotnela som v marci 2017, rozvod mi prebehne 9. 11. 2017 a termín pôrodu mám 4. 12. 2017 - čiže mesiac po rozvode. Dieťaťu by sme chceli už dať priezvisko jeho biologického otca (priateľove). Sobáš mesiac pred narodením babetka neprichádza do úvahy, nakoľko by som mala rozvod a hneď aj sobáš v jednom mesiaci. Avšak priezvisko by sme mu radi dali už priateľove a až neskôr (v lete 2018) sa chceme zosobášiť. Ako teda ďalej postupovať?
Odpovedá: Advokát (Trnava) (odpoveď odoslaná: 05.10.2017)
Dobrý deň, v prípade, že po rozvode manželstva neuzatvoríte nové manželstvo, bude zo zákona ako otec dieťaťa zapísaný Váš bývalý manžel. Na základe toho bude možná zmena priezviska dieťaťa iba s jeho súhlasom. Ako otec dieťaťa však bude naďalej zapísaný Váš bývalý manžel. Následne budete musieť na príslušný súd podať návrh na zapretie otcovstva, kde sa bude preukazovať, či je otec zapísaný v rodnom liste dieťaťa jeho biologickým otcom. Až po zistení, že tomu tak nie je zaprie súd otcovstvo Vášho bývalého manžela. Následne budete môcť súhlasným vyhlásením pred matrikou určiť otcovstvo k dieťaťu s jeho biologickým otcom. Ako bolo uvedené v predošlej odpovedi na Vašu otázku, najjednoduchším spôsobom zabezpečenia Vášho cieľa je uzatvorenie nového manželstva pred narodením dieťaťa.

References: § 85
 § 85

Súd 
 § 86
 § 86
 súd 
 súd 
 súd 
 § 87
 súd 
 § 90
 § 91
 súd 
 § 23
 § 23
 súd 
 súd